**КЫРГЫЗ РЕСПУБЛИКАСЫНЫН ЭНЕРГЕТИКА МИНИСТРЛИГИ**

**БУЙРУК**

2023-жылдын 14-июлу № 01-13/146

**Чыңалуусу 1000 Вольттон жогору электр тармактарын коргоо эрежелерин бекитүү жөнүндө**

“Кыргыз Республикасынын ченемдик укуктук актылары жөнүндө” Кыргыз Республикасынын 2009-жылдын 20-июлундагы № 241 [Мыйзамына](http://cbd.minjust.gov.kg/act/view/ky-kg/202591?cl=ky-kg), “Энергетика жөнүндө” Кыргыз Республикасынын 1996-жылдын 30-октябрындагы № 56 Мыйзамынын [6-беренесине](http://cbd.minjust.gov.kg/act/view/ky-kg/663?cl=ky-kg#st_6), Кыргыз Республикасынын Министрлер Кабинетинин “Кыргыз Республикасынын Министрлер Кабинетинин айрым ченем жаратуучу ыйгарым укуктарын мамлекеттик органдарга жана жергиликтүү өз алдынча башкаруунун аткаруу органдарына берүү жөнүндө” 2023-жылдын 3-мартындагы № 115 [токтому](http://cbd.minjust.gov.kg/act/view/ky-kg/160035?cl=ky-kg) жана “Кыргыз Республикасынын Энергетика министрлигинин маселелери жөнүндө” Кыргыз Республикасынын Министрлер Кабинетинин 2021-жылдын 15-ноябрындагы № 247 [токтомуна](http://cbd.minjust.gov.kg/act/view/ky-kg/158674?cl=ky-kg) ылайык буйрук кылам:

1. Чыңалуусу 1000 Вольттон жогору электр тармактарын коргоо [эрежелери](http://cbd.minjust.gov.kg/act/view/ky-kg/200874?cl=ky-kg) [тиркемеге](http://cbd.minjust.gov.kg/act/view/ky-kg/200874?cl=ky-kg" \l "pr) ылайык бекитилсин.

2. Электр энергетикадагы мамлекеттик саясат башкармалыгы:

- бул буйрук катталган күндөн тартып үч күндүн ичинде Кыргыз Республикасынын Өкмөтүнүн “Кыргыз Республикасынын ченемдик укуктук актыларын расмий жарыялоо булактары жөнүндө” 2010-жылдын 26-февралындагы 117-[токтомуна](http://cbd.minjust.gov.kg/act/view/ky-kg/92072?cl=ky-kg) ылайык аны расмий жарыялоо боюнча чараларды көрсүн;

- расмий жарыяланган күндөн тартып бир жумушчу күндүн ичинде буйруктун көчүрмөсүн эки нускада мамлекеттик жана расмий тилдерде, кагаз жүзүндө жана электрондук түрдө жарыялоо булагын көрсөтүү менен Кыргыз Республикасынын Юстиция министрлигине ченемдик укуктук актылардын мамлекеттик реестрине киргизүү үчүн жиберсин;

- буйрук күчүнө кирген күндөн тартып үч жумушчу күндүн ичинде буйруктун көчүрмөсүн маалымат үчүн Кыргыз Республикасынын Президентинин Администрациясына жиберсин.

3. Бул буйрук расмий жарыяланган күндөн тартып он беш күн өткөндөн кийин күчүнө кирет.

*"Эркин-Тоо" газетасынын 2023-жылдын 18-июлундагы № 57 (3506) жарыяланды*

4. Бул буйруктун аткарылышын контролдоо Электр энергетикадагы мамлекеттик саясат башкармалыгына жүктөлсүн.

Министр Т.Ө. Ибраев